La biblioteca ofereix activitats infantils a l'estiu per promoure la lectura entre els més petits
La Biblioteca Pública de Girona Carles Rahola ha preparat per a aquest mes d'agost una programació d'activitats dirigides a un públic infantil i familiar en què la diversió està assegurada.
Podem destacar els tallers de dibuix amb model teatral, a càrrec d' El taller del barri.
Durant els dies 28 i 29 d'agost i durant 2 hores podreu gaudir d'aquestes sessions que consistirà a dibuixar un actor o actriu que interpreta un personatge, amb el seu vestuari característic i les seves expressions i accions.
Aquests tallers estan adreçats a un públic infantil i juvenil, a partir d'11 anys.
Per a participar-hi serà necessari inscriure's prèviament.
Continuem amb el quadern d'estiu celebrant el 50è aniversari de l'arribada de l'home a la Lluna.
Si encara no el teniu, demaneu-lo a la biblioteca, encara hi sou a temps fins al 9 de setembre.
Un cop resoltes totes les activitats proposades entrareu en el sorteig d'un premi.
L'oferta d'activitats infantils s'enllestirà amb altres tallers que trobareu a continuació:
*Cal inscripció prèvia a totes les activitats a la biblioteca, per telèfon al 972202252 o per correu electrònic [EMAIL]
Dimecres, 7 d'agost a les 11.30 h
Animation Lab: històries audiovisuals
Farem un taller de projectes pràctics on us presentarem creacions artístiques que ensenyaran als nens i nenes a crear i a explicar històries utilitzant petites tècniques d'animació, com l'stop motion.
Dirigit a: infants a partir de 5 anys
Dijous, 8 d'agost a les 11.30 h
Projectarem i explicarem 3 àlbums il·lustrats de Jon Klassen, una trilogia amb els barrets com a protagonistes: "On és el meu barret", "Aquest barret no és meu" i "Hem trobat un barret".
Tots ells són llibres molt curiosos que, en acabar, comentarem entre tots.
I després, crearem el nostre propi barret!
Dimecres, 14 d'agost a les 11.30 h
Per aquest dia hem reunit algunes de les preguntes que us hem fet aquest any i hem preparat un petit trivialet participatiu per a tothom... a veure qui encerta més preguntes!
Dirigit a: infants a partir de 8 anys
Dimarts, 20 d'agost a les 11.30 h
Cada objecte té la seva història.
Al llibre " El diario de las cajas de fósforos " un besavi li explica a la seva néta la història de la seva vida, a partir de petits objectes que ha anat guardant en caixes de llumins, com si fos un diari.
Us explicarem aquesta història, i després us proposarem fer el mateix que el protagonista de l'àlbum, ja sigui amb les vivències que ja heu acumulat en la vostra vida... o amb les que us agradaria acumular.
Ah, i ens encantaria que vinguéssiu amb els avis/es!
Dimecres, 21 d'agost a les 11.30 h
Des de la biblioteca volem celebrar que fa 50 anys que l'home va arribar a la lluna!!
I no se'ns acut millor manera que dedicar el mes d'agost... a la Lluna.
Avui és el torn d'aquesta activitat on recrearem l'espai d'una manera original i molt creativa.
T'animes a viatjar i descobrir-ho a la biblioteca?
Dilluns, 26 d'agost a les 11.30 h
Per aquesta ocasió, hem preparat la sessió mensual de conte + taller a un llibre tan rodó i saborós com la lluna plena.
Els animals de la selva ens mostraran com les coses compartides, sempre fan millor gust.
Acompanyarem el conte amb un taller on crearem la nostra pròpia lluna.
Després de dies de viatge mitjançant cançons, tallers i contes llunats, no podem arribar a el nostre destí sense... un coet!
Així que inscriu-te, vine a crear el teu i fes-lo volar per a l'espai.
Dibuixarem a en Moisès, que ens farà de capità de vaixell del s.XVIII, amb el seu vestuari característic i les seves expressions i accions.
Dijous, 29 d'agost a les 11.30 h
Dibuixarem a una actriu que interpreta un personatge, amb el seu vestuari característic i les seves expressions i accions.